Ianis Hagi, OUT! Antrenorul lui Rangers a anunțat reconstrucția: ”Este ușor să uităm că este încă jucătorul nostru!”
Philippe Clement a anunțat schimbări masive la Rangers, după ce echipa sa a pierdut din nou titlul în fața celor de la Celtic.
Tehnicianul belgian vrea să reconstruiască echipa în această vară.
Scoțienii au anunțat plecarea lui Ianis Hagi de la Rangers
”Vor fi multe schimbări în lot. Asta este sigur având în vedere că mulți jucători sunt la final de contract, însă și alții pot pleca. Va fi o perioadă intensă de transferuri, vom reconstrui echipa”, a anunțat Philippe Clement.
Scoțienii au alcătuit lista jucătorilor care o pot părăsi pe Rangers în această vară, iar Ianis Hagi nu lipsește. Fotbalistul a decis să plece de la Rangers imediat după ce s-a refăcut după o accidentare care l-a ținut departe de fotbal timp de un an. Ajuns la Alaves, Ianis Hagi nu a reușit să se impună și a prins foarte puține minute.
”Este ușor să uităm că Hagi este încă jucătorul lui Rangers. O accidentare îndelungată, urmată de un sezon în care a fost împrumutat la Alaves, unde a fost folosit într-un singur meci din luna martie. Dacă Rangers va vinde în această vară, pare că i-a sosit timpul”, au scris cei de la dailyrecord.co.uk.
”Nu cred că Philippe Clement este impresionat de ce face Hagi în La Liga!”
Jurnalistul Jonny McFarlane a vorbit în presa din Scoția despre situația în care se află fotbalistul român.
”Când Hagi este bine, cred că a demonstrat că poate înscrie goluri și că poate crea ocazii. Nu l-aș da afară pe ușă, dar, este clar, că a avut o accidentare gravă.
Cred că este o decizie pe care cei de la Rangers ar trebui să o ia în baza evoluțiilor de la EURO, dar nu cred că Philippe Clement este impresionat de ce face Hagi în La Liga. Este o altă problemă ce trebuie rezolvată”, a spus Jonny McFarlane, potrivit IbroxNews.
Urmăriți SPORT.RO și pe Google News